**Referat af bestyrelsesmøde den 29-10-2020**

Til stede Anja, Klaus, Dorthe, Misha, Rie, Brian og Mathilde

 **Økonomi**

 VI har fået doneret 1800 kr. fra Cafe Engholmen da de har set at vi har fået stjålet udstyr. Det skal gå til noget børnene har brug for. Der er kommet rigtig meget udstyr som folk har doneret. Det er super. Friluftrådet har 3- 4 måneders behandlingstid. Vi har en ansøgning inde hos lokaludvalget på 8000 kr i forbindelse med vores udstyr der blev stjålet.

**Område**

Vi har rykket Københavns kommune for om der kommer en afgørelse, der er stadig ikke kommet noget fra KEID.

**Generalforsamling**

Vi sender budget og regnskab ud i starten af næste uge. Vi håber vi kan holde en generalforsamling i det nye år, men i disse Covid-19 tider mener vi ikke er vil være forsvarligt (eller lovligt ) at afholde en generalforsamling.

**Bestyrelsesmøder**

Vi kunne godt tænke os at bruge den første time af hvert bestyrelsesmøde til at have udvalgsmøder hvor der kommer voksne med der har ansvar for forskelige områder. Vi kunne godt tænke os et rytterstue udvalg.

**CAB**

Ib er den nye driftsleder i CAB og der sker rigtig meget. De er i gang med at skifte stolper på ridebanen, de har skiftet stolper i roundpen, tribunen er lavet, der er kommet 3 nye strigle bomme. Næste arbejdsopgave er hønegården. Der kommer en ny indgang til ridebanen længere nede, hvor der bliver lavet en ny indgang så det er nemt at tage spring ud.

Luffe har lavet lyset på ridebanen, så nu er der 2 der lyser. Der er indkøbt 5 nye lamper, 1 bliver sat op om round pin og de øvrige på ridebanen. (Tak Luffe). Desuden kommer der lysstofrør i containerne.

Det nye værktøj er blevet lagt i en kasse med lås inde i værktøjskassen.

Vi kan lave en liste over ting der mangler at blive lavet som kan blive hængt op inde i stalden og som folk kan lave hvis de har tid når de er på gården.

**Folde**

Så er muddersituationen ved at være slem igen. Vi har ikke fået bestilt træpiller så vi skal have fundet en løsning indtil de kommer forhåbentligvis i den kommende uge. Vi lader alle komme på Tippen i weekenden på nær Asti og Corrie der skal på Pumpen. Vi kører hø ud til Tippen og Pumpen. Fra på tirsdag kommer de store på Pumpen hele døgnet (de bliver fodret derfra). De små bliver på skovbrynsfolden.

**Stævne**

Stævnet gik godt. Der var rigtig mange børn der kom og de var glade. Der var også rigtig mange voksne der kom og hjalp til.

Vi bestiller 32 t. nyt grus så der kommer mere grus på ridebanen og vi kan fylde på jordfolden. CAB hjælper med at køre det på ridebanen.

Der er kommet en fra information der gerne vil lave Fotoshoot på Ana. Anja står for det. de kommer på mandag.

**Udstyr**

Der bliver indkøbt nye ponypuder. Vi bliver nød til at tage udstyr frem og tilbage på Tippen ind til vi har en bedre løsning på Tippen.

**Får**

Vi skal bytte vædderlam. Mathilde vil lave avlsplan. Vi skal have lavet slagte dage. Vi forslår 5 moderfår der skal ilæmmes.